
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused ehitusprojektide ja riigilõivu maksekorraldustega.

2.    ÕIGUSLIKUD ALUSED
2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2.  Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3.  Narva linna ehitusmääruse §24  lg 4 ja 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Tiigi tn 2n, 2e, 2f, 2p ning Tiigi tänava lõike 1 kinnistutel külmaveetorustiku rajamiseks;
3.2. Tiigi tn 2n, 2p, Tiigi tänava lõike 1 ja Elektrijaama tee 20 kinnistutel kanalisatsioonitorustiku rajamiseks;
3.3. Kalda tn 12c vee- ja gaasitorustiku ehitamiseks;
3.4. Varblase tn 2 (Olginski AÜ asuva) aiamaja laiendamiseks ja rekonstrueerimiseks;
3.5. Papli tn 57 (Gamma AÜ asuva) aiamaja püstitamiseks;
3.6. Toivo tn 10 (Ivuška asuva) aiamaja püstitamiseks;
3.7. Tallinna mnt 58 korterelamu fassaadide osaliseks rekonstrueerimiseks;
3.8.  Hariduse tn 2 hoone fassaadide rekonstrueerimiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

